《宿白云庵》
明代·王猷定

寒镫寂照梦难成，但觉逢僧尚有情。关外客船喧野岸，枕边官马踏残更。

两淮烽火人初静，千里星霜雁独征。为吊汉家辛苦月，夜深犹傍钓台明。

作者简介：（1598—1662）明末清初江西南昌人，字于一，号轸石。明贡生。入清不仕。晚寓浙中西湖僧舍。猷定工诗古文，郁勃多奇气，其行书楷法，亦名重一时。著有《四照堂集》。